IISRAEL RÄÄGIB
Soomlaste jaoks on lumi talvine argipäev,
kuid iisraellastele suur pidu.
Tänases saates külastame Hermonit, mis on Iisraeli kõrgeim mäetipp,
ja ainus koht, kus on aasta läbi püsivalt lund.
Tutvume Hermoni tipus asuva suusakeskusega
ja uurime seda külastavate iisraellaste lumeelamusi.
Hermoni mägi on Iisraeli põhjapoolseim koht.
Selle Süüria-poolne kõrgeim tipp on ligi 2700 m kõrge.
Piibel mainib Hermonit mitme erineva nimega
ning see on innustanud ka paljusid luuletajaid ja laululoojaid.
Pea igal aastal sajab Hermonil lund, meelitades sinna tuhandeid
inimesi kõikjalt Iisraelist.
Nad tulevad suusatama või niisama valget imet vaatama.
Suusakeskust peavad Hermoni nõlval asuva
Neve Ativi asunduse elanikud.
Üks neist on Menachem Baruch, kes juhatas keskust 20 aastat
ja osaleb endiselt selle tegevuses.
Olen elanud Golanil, Neve Ativi asunduses 30 aastat.
Talvel on meil siin suusakeskus, suvel puuviljaaiad.
Siin on pere ja kodu ning koht on meile kallis.
Suusakeskus rajati 40 aasta eest.
Siin käib kahesugust rahvast.
Paljud tulevad vaatama lund, milleks neil mujal võimalusi pole.
Teiseks on suusatajad, kellel ka muud kohta pole.
Keskus on üsna väike - suusaradu on ca 45 km.
Piiratud talveolude tingimustes püüame pakkuda mõlemale grupile
meelepärast matka- ja talispordikogemust.
Asume hetkel keskuse madalaimal tasemel, 1600 m kõrgusel.
Suusakeskuse kõrgeim punkt on 2040 m kõrgusel.
Siit pole näha mäeharja teisel pool olevaid nõlvu suusaliftidega.
Neve Ativis elav Yariv Atias töötab Hermonil suusainstruktorina.
Meie suusahooaeg on väga lühike.
Tänavu näib tulevat tavalisest parem aasta.
Meil on väike suusakool, kus on ca 30 instruktorit.
Kui suusakeskus on lahti, tormab kogu rahvas siia
ja koolituse järele on suur nõudlus.
- See pole sinu ainus amet, ega?
- Muidugi mitte. See töö ei kesta mujalgi tervet aastat.
Suviti harime põldu ja pakume matkamajutust.
Peamine on siiski talv ja mäesuusatamine on parim tegevus.
- Kas iisraellastele meeldivad suusatamine ja lumi?
- Väga.
Täna on veidi halb ilm, kuid päikesega on siin rahvast murdu.
- Mida lumi iisraellastele annab?
- See on võimas kogemus, nagu eurooplastelegi.
Meil esineb seda harva, mistõttu see on veelgi põnevam.
- Kaugelt tuled? - Jeruusalemmast.
Asusime teele kell kolm hommikul. Kord aastas peab siia tulema.
- Kuidas oli? - Võimas!
- Kas oled hea suusataja?
- Ei ole, aga juba läheb paremini.
- Mitmendat korda sa siin oled? - Kolmandat ... vist ... jah.
- Kas oled arenenud? - Jah, märgatavalt.
- Mis kell saabusid?
- Hommikul kell viis.
- Tõsiselt või?
- Jah, kuigi järjekorda polnudki.
- Ärkasin pool kolm öösel, olin kohal kell 8.00.
Alustasin päeva hea tundega, Nüüd lahkun ja asi oli väärt.
- Võtsin vaba päeva.
Tööd jätkub alati. Nii head võimalust peab kasutama.
- Kust sa pärit oled? - Haifast.
- Millal teele asusid?
- Ärkasime kell viis ja asusime teele kell 6.
Teel jäime ummikusse ja ekslesime ringi,
kuid jõudsime lõpuks GPS abil ikka kohale.
Juba teelt avaneb võimas vaatepilt -
keset rohelust kõrgub äkitselt valge mägi.
See on reisi väärt.
- Kas lumi on iisraellastele põnev? - Kellele poleks.
Enamus aastast on meil kuum, heal juhul sajab vihma.
Lumi on lahe.
- Mis sind siia tõi?
- Esiteks romantika. Äsja küsitlesite mu sõbrannat.
Pole midagi armsamat kui lumine tüdruksõber.
Iisraellasi tõmbab nii lumi kui tore ajaveetmine.
- Paistab, et neile meeldib lumi?
- Seda on siin nii harva ja vaid teatud paikades.
Vesi on meile tähtis ja lumigi voolab lõpuks Kinneretisse.
Ka sellepärast on hea lund näha.
Heal hooajal võib käia üle 300 000 külastaja,
kuid vahel 0 -150 000.
Tänavu õnnestub ehk kolme kuuga 300 000 piir ületada.
Külastajaid on päevas 3000-4000.
Vahel võib olla isegi 12 000 külastajat
ja sama suur hulk jääb värava taha.
Kui Jeruusalemmas sajab lund,
ummistub Tel Avivist saabuv peatee külastajatega.
See on siiski palju suurem tee kui Hermonile viiv rada.
Tavaliselt suudame teenindada kõiki saabujaid.
Vahel peame teatama, et tee rohkem külastajaid ei kannata.
Seda juhtub ka suvel randades ja mujal.
Meie piirkond on piiratud.
Suusakeskus asub ühel Hermoni mäeseljaku tippudest.
Kogu Hermoni mäeahelik on 60 km pikk
ja vaid 7% sellest asub Iisraelis.
Kõrgeim tipp asub riigi põhjaservas Süüria ja Liibanoni piiril.
Asume kolme riigi piiril.
Siin oleme Iisraelis.
Põhjas on Liibanon.
Idas, suusaliftide taga, on Süüria
ja tolle mäeharja taga on Liibanoni piir.
Tavaliselt on siin väga rahulik.
Koht on seetõttu eriline,
et keskus asub põhimõtteliselt sõjaväetsoonis.
See on riigipiiride läheduse tõttu.
Teeme armeega koostööd.
Õnneks see ei häiri meid, või oleme sellega harjunud.
Saame sellest hoolimata edukalt hakkama.
Iisraelis asuv Hermoni tipp vallutati 1967. aastal
Kuue päeva sõjas.
1967. aastal ei tahtnud Iisrael Süüriaga sõda alustada.
Süürlased võtsid aga sihikule Põhja-Iisraeli asulad.
Võitlus algas sõja kolmandal päeval ja Golan vallutati 3-4 päevaga.
See ei olnud Iisraeli kavatsus, vaid juhtus seetõttu,
et süürlased tulistasid Iisraeli asulaid.
Asundusi hakati Golanile rajama ühe-kahe aasta pärast.
Neve Ativ rajati 1971.
Üheks elatusteenimisvõimaluseks määratleti kohe turism.
Riigi asundusameti ja turismiministeeirumi toel
alustas tegevust tilluke, ühe liftiga suusakeskus.
40 aastaga oleme kasvanud ja nüüd on meil 5 toolilifti
ja suur hulk ankurlifte.
Alustasime väikselt ja nüüd oleme siin.
Võimalusi oleks veelgi rohkem,
kuid see on siiski juba palju suurem, kui alustades.
Hermonil sadav lumi toob kallist lisa Iisraeli veeressurssidele.
Kõik Hermonile langev lumi sulab lõpuks veeks
ja jõuab Kinnereti järve või põhjavette.
See on oluline, kuna meie maa asub kõrbetsooni piiril.
Vihma- ja lumesadu on alati õnnistuseks.
Hermoni suusakeskuse tase ei jää maha maailma juhtivatest suusakeskustest.
Pürgime kõrgetasemelise varustuse, radade ja liftide suunas.
Väga harva teenindab suusakeskus ka teisi peale mäesuusatajate.
Meile tullakse rohkem lume kui mäesuusatamise pärast.
- Ema!!!
Tänavune lumi on väga kvaliteetne.
Tänagi sadas lund juurde, kuid see muutus lõpuks vihmaks.
On sadanud kvaliteetset lund ja päikest pole veel paistnud.
Ma ei mäleta, millal viimati terve kuu lund oleks sadanud.
Ootame päikselist ilma, mis on lumeelamuse krooniks.
- Esimesed lumekogemused on vahel kindlasti hullumeelsed?
- Instruktori vaatevinklist kindlasti.
Mõned on 1,5-tunni järel kindlad oma suusatamisoskuses,
tõusevad tippu, teevad enesetapusõite ja ka vigastavad endid.
Meie päästerühmad hoolitsevad nende eest.
Olen välismaal palju suusatanud, kui pole näinud kunagi
nii palju vigastusi ja nii kiiret päästetegevust kui siin.
- Tase on väga hea. Kolisin siia Prantsusmaalt.
Päris sama tase pole, aga olen selle võimaluse üle rõõmus.
- Kuidas tundub, võrreldes euroopa suusakeskustega?
- See toimib suurepäraselt. Mäesuusatamistingimused, varustus
ja liftid on väga head ja võrreldavad Euroopa paikadega.
- Milline on iisraellaste tase?
- Mina kukkusin mitu korda, kuid pole midagi.
Teleris näib see nii lihtsana. Õppimist on veel palju.
- Ma ei ole varem mäel suusatanud, Hermonil olen vaid korra olnud.
Tookordseks tippkogemuseks oli lumesõda ja lumememme tegemine.
Osutusin halvaks mäesuusatajaks, kuid iga kukkumisega kasvas tahe.
Ja see pole isegi valus.
Atmosfäär on võimas.
Tutvusin mitme inimesega ja tulimegi sõpradega siia.
Suurepärane kogemus.
- Oled siis alla keskmise? Kuidas sõpradel läheb?
- Nad õppisid asja kiiresti ära. Olen siin hetkel ainus kukkuja.
Nende saavutused lisavad hoogu.
- Kas kavatsed varsti uuesti tulla?
- Jah, tahan kõik rajad ära proovida, nii kaua kui keskus töötab.
Lühikese lumehooaja ajal avatakse suusakeskus rahvale igal võimalusel.
Lumesaju juhuslikkus hoiab töötajaid kikivarvul.
Nad ootavad piisava lumekihi kogunemist.
Hermoni sarnast ebakindlat liiklust ei leia kuskilt mujalt.
Suvel on meil 15-20 töötajat väheste külastajate tarbeks.
Lumega vajame 250 töötajat.
Palkame neid Neve Ativist ja lähedalasuvaist druusiküladest
ning vajadusel ka teistest ümbruskonna asulatest.
Ühe päevaga kasvab töötajate arv 250-le.
See on operatsioon, milles meil on 40-aastane kogemus.
Alati üllatab, kuidas meil õnnestub leida ühe ööga 250 töötajat,
kellest igaüks teab oma kohta ja ülesannet.
Vahel sulatab kuumalaine lume ja peame uksed kinni panema.
Kuu aja pärast võib taas lund tulla ja alustame otsast peale.
Ühel talvel avasime ja sulgesime keskuse viis korda.
Suusakeskus pakub tööd ka mitmele naabruses asuva
Magdel Shamsi druusiküla elanikule.
Üks neist on Madah Gala, kes töötab keskuses juba 10 aastat.
Töötame siin aastas kaks kuud.
- Kuidas saab nii tööd teha?
- Kui Golanil on lumi, ei saagi muud tööd teha.
Kuu-kaks on siin ikka tegevust.
Ligi 220 Golani elanikku saab siit elatise.
Samuti on oluline, et meie küla toidukohad ja poed
saaksid kasu Hermoni külastajatest, kes tulevad Magdel Shamsi
maailmakuulsat druusi pita't sööma.
Enne suusakeskuse loomist oli meie küla popp peatuspaik.
Teenindus on sõbralik ja turvaprobleeme pole.
- Kas oled lumesaju üle õnnelik?
- Muidugi. Lahe.
Pea igatalvine kõneaine on Hermoni suusakogemuse eest
kasseeritavad kõrged hinnad.
Kritiseeritakse peamiselt Neve Ativi asulat,
kes ekspluateerib väidetavalt mõõdutundetult
kogu rahvale kuuluvat loodusvara.
- See on muidugi veidi kallis, aga neil on monopol.
Kord-paar aastas tasub ära.
- Mis siis, kui on pere?
- Hea küsimus. Eks siis näeb.
- Nädalane mäesuusatamispakett Euroopas maksab sama palju, vähemgi.
Kuid paar päeva kodumaal laheda öömaja ja suusavõimalusega
on suurepärane puhkus.
- Kas hinnad on sinu meelest kõrged?
- Ma ei tea. Vanemad maksavad.
- Koht töötab vaid 2 kuud aastas, see on arusaadav.
Kui kaaluda, kas on liiga kallis või mitte, tasub meeles pidada,
et see on meie jaoks ainulaadne asi ja seetõttu oma hinda väärt.
- Ma ei oska võrrelda, kuid öeldakse, et Hermon on kallis.
Reisid Euroopasse maksavad sama palju ja tegemist on välismaaga.
Tunnen, et mu raha läks õigesse kohta ja ma pole midagi raisanud.
Näib, et siia on palju investeeritud.
Minu meelest see pole liiga kallis.
Sissepääs maksab sama palju kui riigi toetusega loodusparkides.
Hermoni suusakeskus ei saa kuskilt toetust.
Meie tegevushooaeg on väga lühike ja ülalpidamiskulud kõrged.
Sissesõiduteede korrashoid, lumekoristamine ja seadmed,
julgeolekumeetmed, esmaabipunktid ja kiirabi nõuavad raha,
mis peab kuskilt tulema.
Oleks muidugi tore, kui keegi selle rahvale kinni maksaks.
Ükski riiklik tasand pole valmis seda toetama.
Kõik tahavad ka vett, gaasi ja elektrit tasuta saada.
Kõigel on hind, mille keegi peab maksma.
Kuigi lund suusatamiseks jätkub, juhtub vahel,
et suusakeskus suletakse rahvale isegi lühikese tegevushooaja vältel.
Koha tegevus on seotud riskiga, millega peame samuti arvestama.
Kui lumesadu muutuks liiga karmiks, paneksime keskuse kinni.
Iisraellased ei oska lumega sõita, ja autodel pole talvekumme.
Sel juhul on inimesed tihti meie peale pahased.
Sulgeme uksed turvalisuse tõttu.
Meie huvides on raha teenida, kuid turvalisus on tähtsaim.
Me ei võta asjatuid riske.
Siin on liikuvaid seadmeid, kelke, suuski ja muud
ning õnnetuste oht on suur.
Seetõttu on turvalisus väga tähtis.
- Kas lumi avaldab ikka veel muljet?
- Jah. Talisport on alati südamelähedane.
Sellest oleks raske loobuda.
- Lumi toob naeratuse näkku.
See on eriline kogemus.
Lumi ei ole meie jaoks iseenesestmõistetav.
Mind hämmastab alati, kuidas pruun mägi muutub ühe ööga valgeks
ja sealt võib suuskadel alla sõita.
See on pigem ime kui loodusnähtus.
Tõlge: Monika Jaaguri